બનાવ અંગે નિંગાળાનાં સરપંચ હરસુરભાઇ લાખણોત્રાએ 108 તેમજ પોલીસને જાણ કરતાં રાજુલાની ખાનગી ફેક્ટરીઓની એમ્બ્યુલન્સ ઘટનાસ્થળે દોડી ગઇ હતી અને ઘાયલો તેમજ મૃતકોને હોસ્પિટલે ખસેડ્યા હતા. નાળામાં ઉંધા પડી ગયેલા ટ્રકને ક્રેન વડે બહાર કાઢી ઘાયલો અને મૃતકોને બહાર કઢાયા હતા. બનાવને પગલે ટ્રકનો ડ્રાઇવર અકસ્માતના સ્થળેથી નાસી છૂટ્યો હતો. ધારાસભ્ય અંબરીશ ડેર અને પીપાવાવ મરીન પોલીસ ઘટનાસ્થળે દોડી ગઇ હતી. ઘાયલો અને ફસાયેલા લોકોને બહાર કાઢવાની કામગીરીમાં જોડાયા હતા.